 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብቲ ውህደት እንተዘይሃልየ ዓዲ ክትብተንያ ምባል ፍጹም ጌጋ እዩ ኣቶ ገብሩ ኣስራት 15 ሕዳር 2019 ፈጻሚት ስራሕ ኢህወደግ ጽባሕ ኣብ እዋናዊ ሃገራዊ ጉዳያት ከም ዝዝቲ ኣፍሊጡ ኣሎ እቲ ግንባር ኣብ ቀረባ ወግዓዊ ክገብሮ ትጽቢት ኣብ ዝግበር ጉዳይ ውህደት ድማ ሓደ መርገጺ ሒዙ ክወጽእ ትጽቢት ይግበር መስራቲ እቲ ግንባር ዝኾነ ህወሓት ግን እቲ ፓርቲ ኣብ ዝምርሐሉ ፕሮግራም ኣብ ስምምዕ ብዘይምብጽሖምን ሕዚ ውህደት ዝፍጽምሉ ግዘ ብዘይምኻኑን ነቲ ዝሕሰብ ዘሎ ውህደት ከም ዘይቕበሎ ኣብ ወርሒ ጥቅምቲ ማእኸላይ ኮሚቴ እቲ ሰልፊ ኣብ ዘውጽኦ መግለጺ ሓቢሩዩ ብምዃኑ ድማ ህወሓት ካብቲ ልፍንቲ ዝወጽእ ሰልፊ ምዃኑ ኣቐዲሙ ኣፍሊጡ ኣሎ ኣብዚ ጉዳይ ንኣባል መሪሕነት ሰልፊ መድረክን መስራቲ ውድብ ዓረናን ኣቶ ገብሩ ኣሰራት ኣዘራሪብናዮ ኣለና ኣቶ ገብሩ ክሳብ 1993 ዓ.ም ኣቆጻጽራ ኢትዮጵያ ላዕለዋይ ኣመራርሓ ውድብ ሕውሓትን ፕሬዝደንት ክልል ትግራይን ከም ዝነበረ ይፍለጥ ቢቢሲ ፅባሕ ክፍጸም እዩ ተብሂሉ ትጽቢት ኣብ ዝግበር ውህደት ኢህወደግ ብዘይ ህወሓት እንተድኣ ተፈጺሙ እንታይ ከጋጥም ይኽእል? 